สวัสดีค่ะ หนูมีอาการไอแล้วเจ็บอก ค่ะ ก่อนหน้านี้เป็นหวัดค่ะไอบ่อยมากจนเจ็บคออะค่ะ แล้วก็หาย พอซักพักมีอาการไอแล้วเจ็บอกอะค่ะ ตอนนี้ไอติดต่อกันรัวๆเลยค่ะ พอมีวิธีรักษามั้ยคะ แล้วเกิดจากอะไรหรอคะ
สวัสดีค่ะ อาการไอมากๆอาจทำให้เกิดอาการเจ็บหน้าอกตามมาได้ จากกล้ามเนื้อที่อกที่ขยับมาก การไอมาก อาจมีสาเหตุจาก-โรคเกี่ยวกับทางเดินหายใจติดเชื้อเช่น หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น- โรคหอบหืด อาจจะไอเมื่ออากาศสัมผัสสิ่งแวดล้อมที่มีอากาศเย็นหรือการออกกำลังกายหนักๆเป็นตัวกระตุ้น-โรคกรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไอมากๆได้ อาจมีจุกคอ แสบร้อนกลางอกร่วมด้วยการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่หากอาการไอไม่ดีขึ้นภายใน 1 สัปดาห์ ร่วมกับมีเสมหะมาก ไข้สูง แน่นอก หอบเหนื่อย จุกแน่นคอ คลื่นไส้ อาเจียน กินได้น้อย ควรรีบไปพบแพทย์เพื่อหาสาเหตุต่อไป